open-index/open-wikipedia-markdown huggingface dataset:
אדם גיפורד

**אדם גיפורד, לורד גיפורד** FRSE (באנגלית: **Adam Gifford, Lord Gifford**, נהגה: ; 29 בפברואר 1820 – 20 בינואר 1887) היה עורך דין ושופט סקוטי. נודע כמייסדן של "הרצאות גיפורד".

## ביוגרפיה
גיפורד נולד באדינבורו, בירת סקוטלנד, לקתרין אן (1786–1873) ולג'יימס גיפורד (1780–1862), אח תאום לג'ון גיפורד (1820–1895). המשפחה התגוררה בקצה המזרחי של העיר החדשה של אדינבורו.

הוא למד בבית הספר ב"מוסד אדינבורו" (הנקרא כיום קולג' סטיוארט'ס מלוויל , על שם שתי המכללות הוותיקות שהתאחדו לתוכו). ובשנת 1835 החל להתמחות בעריכת דין אצל דודו, אלכסנדר גיפורד. לאחר מכן למד משפטים באוניברסיטת אדינבורו והתקבל כפרקליט מן השורה ב-1849.

גיפורד היה רדיקלי מהבחינה הפוליטית ולכן לא שאף ולא קיווה למשרה ממשלתית, הוא זנח גם משרות שניתנו לו והתמקד בעבודתו כפרקליט פרטי. ב-1870 התקבל כחבר החברה המלכותית של אדינבורו  בהמלצתו של התאולוג והמשפטן הסקוטי סר צ'ארלס ניבס, הלורד ניבס .

עיסוקו המכניס כסנגור פרטי הקנה לו הון, באמצעותו יסד את "הרצאות גיפורד" בתאולוגיה טבעית (עיסוק במציאות האל מנקודת מבט של מדעי הטבע), בארבע האוניברסיטאות שהיו קיימות בשעתו בסקוטלנד: אדינבורו, סנט אדרוז, גלאזגו ואברדין.

גיפורד היה בעל חשיבה פילוסופית, והושפע מעבודותיו של שפינוזה. הוא כיהן כשופט בשנים 1870–1881 למרות בעיות בריאות שליוו אותו עד התפטרותו בשל בריאות לקויה ב-1881. החליף אותו פטריק פרייזר, לימים לורד פרייזר .

גיפורד נפטר בביתו בגרנטון, אדינבורו, ב-20 בינואר 1887 ונקבר בבית הקברות העתיק של קלטון  ליד קבר הוריו.

## קישורים חיצוניים

* ביוגרפיה של לורד אדם גיפורד, באתר הרצאות גיפורד
* הערך 'גיפורד, אדם, לורד', באנציקלופדיית נוטל 

קטגוריה:בוגרי אוניברסיטת אדינבורו
קטגוריה:פילוסופים סקוטים
קטגוריה:עורכי דין סקוטים
קטגוריה:שופטים סקוטים
קטגוריה:בריטים שנולדו ב-1820
קטגוריה:בריטים שנפטרו ב-1887
ברני הכלב

**ברני הכלב** (באנגלית: **Barney**) היא סדרת טלוויזיה מונפשת בריטית לילדים, שבוימה על ידי רוברט בלסר, נכתבה על ידי פיטר בוניסי והופקה על ידי Barney Entertainments. Ltd. הסדרה עוקבת אחר ברני, כלב צאן אנגלי עתיק מואנש שמחפש כל הזמן פרסום ותהילה.

הסדרה שודרה במקור בבריטניה בערוץ BBC1, החל מ-27 בדצמבר 1988 עד 26 באפריל 1989. בישראל הסדרה שודרה בדיבוב עברי בטלוויזיה החינוכית הישראלית במסגרת רצועת השידור "רכבת ההפתעות", החל משנת 1991 עד 1992, ומאוחר יותר בשידורים חוזרים בערוץ הופ!. את שיר הפתיחה של הסדרה בגרסה העברית ביצעה אפי בן ישראל. לסדרה הופקה עונה אחת הכוללת 13 פרקים באורך 5 דקות.

בהשראת סדרת הטלוויזיה נכתבה סדרת ספרים לילדים מאת בוניסי יחד עם שירלי-אן לואיס, באיור ליסה קופר.

## תקציר העלילה
הסדרה עוקבת אחר ברני, כלב צאן אנגלי עתיק מואנש שיחד עם חברו, רוני, שהוא יערון קטן, מחפש בכל פרק פרסום, תהילה ועושר בדרכים שונות.

## דמויות
* **ברני** – כלב צאן אנגלי עתיק שכל הזמן מחפש פרסום, תהילה ועושר.
* **רוני** (במקור נקרא "רוג'ר") – יערון קטן שחיי בתוך השערות בראשו של ברני.
* **דידי** (במקור נקרא "דזמונד") – כלב אפגני עם משקפי שמש שמדבר בטון הקול של מייקל קיין.
* **קורין** (במקור נקראת "קרולינה") – גברת צ'יוואווה מקסימה שלרוב לא מתלהבת מההתנהגות של ברני.
* **פרנסין** – סטר אירי ידידותית שעוזרת לברני בחיפוש אחר מפורסמים.

## מדבבים
הדיבוב העברי בוים על יוני חן, והופק על ידי חסיה ורטהיים באולפני אולפנטו.

בנוסף דיבב בדיבוב העברי רנן רום.

## קישורים חיצוניים

* ברני הכלב, באתר Toonhound

קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1980
קטגוריה:כלבים בתרבות
קטגוריה:הטלוויזיה החינוכית הישראלית - תוכניות רכש
קטגוריה:ערוץ הופ!: תוכניות רכש
קטגוריה:תוכניות טלוויזיה באנגלית
גיפורד

**גיפורד** (באנגלית: **Gifford**) הוא שם משפחה ושמם של מקומות יישוב רבים בארצות דוברות אנגלית: אנגליה, סקוטלנד, ארצות הברית וקנדה.

קטגוריה:שמות משפחה
עלון החינוך היהודי

**עלון החינוך היהודי** (בהונגרית: **Izraelita Tanügyi Értesítő**) היה כתב העת הרשמי של "האיגוד הארצי של המורים היהודים" בהונגריה שיצא לאור בין השנים 1875 ו-1944. הוא פורסם בשלושה גליונות נייר בחודש וכלל, בנוסף לפרסומים רשמיים, עבודות פדגוגיות בעלות עניין כללי וסקירות ספרות. באמצעות העלון, ציבור המורים היהודים ועובדי הוראה בהונגריה התוודעו לנושאי חינוך מקומיים וזרים מחו"ל, להתפתחות המדע הפדגוגי ולבעיות החינוך הדתי.

## מערכת עלון החינוך היהודי
העלון נערך עד שנת 1879 על ידי אלעזר זליגמן (לימים שינה את שמו לסאנטו), ואחר כך נערך, בחלקו במקביל, בחלקו ברציפות על ידי יונאס ברנה, ז'יגמונד עוזר ועוד. בשנת 1902 דיולה קורנפלד היה העורך האחראי, ואחריו רז'ה בארד, אחר כך ליד בארד ערך את העלון אברהם שטרן. לימים ארמין שיכטנץ, איגנץ פינטר, מיהאי מאלנאי וארנולד סגה ערכו בזה אחר זה. משנת 1929 ועד סגורתו בשנת 1944 ערך אותו ארמין שיכטנץ, נשיא התאחדות המורים היהודים הארצית בהונגריה בעזרת רז'ה בארד.

## לקריאה נוספת
* לקסיקון יהודי הונגרי. 1929 מקוון

## הערות שוליים

קטגוריה:הונגריה: תרבות
קטגוריה:הונגריה: היסטוריה
קטגוריה:יהדות הונגריה
קטגוריה:כתבי עת בהונגרית
קטגוריה:האימפריה האוסטרו-הונגרית: עיתונים
קטגוריה:עיתונות יהודית
קטגוריה:הונגריה: כתבי עת
קטגוריה:כתבי עת לפדגוגיה
Care Package

***Care Package*** הוא אלבום האוסף הראשון של הראפר הקנדי דרייק. האלבום יצא לאור ב-2 באוגוסט 2019 דרך חברות התקליטים OVO סאונד וריפבליק רקורדס. האלבום כולל שירים שפורסמו בין השנים 2010 ו-2016, שלא היו זמינים תחילה לרכישה או לשמיעה דרך שירותי הזרמת המוזיקה.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי דרייק
קטגוריה:אלבומי אוסף באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת OVO סאונד
More Life

***More Life*** הוא מיקסטייפ של הראפר הקנדי דרייק. המיקסטייפ יצא לאור ב-18 במרץ 2017 דרך חברות התקליטים קאש מאני רקורדס, ריפבליק רקורדס ויאנג מאני.

המיקסטייפ זכה לביקורות חיוביות והגיע לפסגת מצעד האלבומים האמריקאי בילבורד 200, לאחר שמכר כ-505 אלף יחידות שקולות לאלבום בשבוע הראשון להוצאתו. על אף היותו מיקסטייפ, זכה לתואר אחד האלבומים הטובים ביותר של שנת 2017 על ידי מספר מבקרי מוזיקה. עד סוף שנת 2017 מכר המיקסטייפ מעל לשני מיליון עותקים שקולים לאלבום בארצות הברית.

## רשימת השמעה

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומי דרייק
קטגוריה:מיקסטייפים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי מורדה ביטס
קטגוריה:אלבומים שהופקו על ידי פרנק דוקס
קטגוריה:אלבומים שהופקו על ידי קוביטס
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת ריפבליק רקורדס
גוסטבו סראטי

**גוסטבו סראטי** (בספרדית: **Gustavo Adrián Cerati**; 11 באוגוסט 1959, בואנוס איירס – 4 בספטמבר 2014) היה זמר-יוצר ומפיק מוזיקלי ארגנטינאי, בין הדמויות הבולטות ברוק באמריקה הלטינית בשנות ה-80 ובשנות ה-90 של המאה ה-20. הוא זכה במספר פרסי גראמי ו-MTV.

## חייו
גוסטאבו סראטי נולד בבואנוס איירס למשפחה איטלקית-אירית. כאשר הוא היה בן תשע, ההורים רכשו לו גיטרה וגוסטבו החל לנגן. בגיל 13 הוא הקים להקה שניגנה בבית הספר. לאחר סיום השרות הצבאי, גוסטבו סראטי החל ללמוד שיווק באוניברסיטה. ביחד עם סטודנט נוסף הם החליטו להקים להקה סודה סטריאו. האלבום הראשון של הלהקה יצאה לאור בשנת 1984 ובשנת 1985 הם זכו לשיר את הלהיט הראשון של הלהקה. הלהקה זכתה להצלחה גדולה ברחבי ארגנטינה ומדינות נוספות באמריקה הלטינית.

בשנת 1993 גוסטבו סראטי הוציא לראשונה אלבום סולו Amor Amarillo. לאור ההצלחה, הוא המשיך לעבוד כסולן והוציא אלבומים נוספים.

בנוסף להופעות וכתיבת שירים סראטי החל בקריירה של מפיק מוזיקלי. הוא הפיק מספר אלבומים של שקירה וניקול.

בשנת 2007 הלהקה סודה סטריאו התאחדה לסבב הופעות שכלל 22 הופעות ב-9 מדינות. להופעות אלו נמכרו מעל למיליון כרטיסים.

לאחר סיבוב הופעות זה, גוסטבו סראטי המשיך בקריירת סולו. בשנת 2010 לאחר מספר הופעות בקולומביה הוא הגיע לקראקס. בסוף ההופעה הוא עבר אירוע מוחי ונכנס לבית חולים. לאחר ניתוח והקלה מסוימת במצבו, הוא עבר לבואנוס איירס. למרות המאמצים, סראטי לא הצליח להשתקם והיה בקומה עד שנפטר ב-4 בספטמבר 2014.

גוסטבו סראטי זכה שש פעמים בפרס גראמי הלטיני – 2006 (3 שירים), 2008, 2010 (2 שירים). בנוסף לכך הוא זכה בפרס של MTV ומספר רב של פעמים בפרסי מוזיקה בארגנטינה.

## דיסקוגרפיה
אלבומי סודה סטריאו:
* Soda Stereo (album)|Soda Stereo (1984)
* Nada Personal (album)|Nada Personal (1985)
* Signos (1986)
* Doble Vida (1988)
* Canción Animal (1990)
* Dynamo (Soda Stereo album)|Dynamo (1992)
* Sueño Stereo (1995)

אלבומי סולו:
* Soda Stereo (1984)
* Nada Personal (1985)
* Signos (1986)
* Doble Vida (1988)
* Canción Animal (1990)
* Dynamo (1992)
* Sueño Stereo (1995)

## קישורים חיצוניים

* 

* 

קטגוריה:ערכים שבהם תבנית בריטניקה אינה מתאימה

קטגוריה:זמרים ארגנטינאים
קטגוריה:גיטריסטים ארגנטינאים
קטגוריה:אמני סוני מיוזיק לטין
קטגוריה:אישים הקבורים בבית הקברות לה צ'קריטה
קטגוריה:ארגנטינאים שנולדו ב-1959
קטגוריה:ארגנטינאים שנפטרו ב-2014
Cis

**cis** הוא סימון מתמטי שהגדרתו \ cis(x) = \cos(x) + i \sin(x), כאשר 
\ \cosהוא הפונקציה הטריגונומטרית קוסינוס, \ \sinהוא הפונקציה הטריגונומטרית סינוס ו־\ i  הוא היחידה המדומה. בהתאם לנוסחת אוילר \ cis(x) = e^{ix}.

את הסימון cis טבע בשנת 1866 המתמטיקאי האירי ויליאם רואן המילטון בספרו "Elements of Quaternions" שפורסם לאחר מותו. הסימון משמש כקיצור נוח המפשט הצגה של ביטויים מסוימים, למשל בטרנספורמציית פורייה. דוגמה: נוח יותר לכתוב ולהבין את הביטוי  מאשר לכתוב ולהבין את הביטוי .

בספריות תוכנה מתמטית, כגון Math Kernel Library של אינטל, נכלל מימוש של פונקציה זו בשפות תכנות נפוצות.

## זהויות מתמטיות

**נגזרת**:
:\frac{\mathrm{d}}{\mathrm{d}z}\operatorname{cis}(z) = i\operatorname{cis}(z) = ie^{iz}

**אינטגרל**:
:\int\operatorname{cis}(z)\,\mathrm{d}z = -i\operatorname{cis}(z) = -ie^{iz}

**תכונות נוספות**:

הזהויות הבאות נובעות ישירות מנוסחת אוילר:

:\operatorname{cis}(x+y) = \operatorname{cis}(x)\,\operatorname{cis}(y)

:\operatorname{cis}(x-y) = {\operatorname{cis}(x) \over \operatorname{cis}(y)}

זהויות אלה מתקיימות כאשר  ו- הם מספרים מרוכבים. כאשר  ו- הם מספרים ממשיים, מתקיים גם:
:|\operatorname{cis}(x) - \operatorname{cis}(y)| \le |x-y|.

## מספרים מרוכבים
את המספר המרוכב z = x+iy ניתן להציג בהצגה קוטבית כ- \ z = r(cis\theta), כאשר 
\ r = \sqrt{x^2 + y^2} הוא המרחק של הנקודה z מראשית הצירים, והזווית \ \theta, שבין הישר המחבר את הנקודה z לראשית הצירים ובין ציר ה-x, ניתנת בנוסחה \ \theta = \arctan\left(\frac{y}{x}\right).

פעולות כפל וחילוק של מספרים מרוכבים נעשות פשוטות יותר בהצגה פולרית. בהתבסס על הזהויות הטריגונומטריות
: \cos(a + b) = \cos(a)\cos(b) - \sin(a)\sin(b)
: \sin(a + b) = \cos(a)\sin(b) + \sin(a)\cos(b)
כאשר נתונים המספרים המרוכבים z_1 = r_1 \operatorname{cis} \varphi_1 , z_2 = r_2 \operatorname{cis} \varphi_2  מתקיים 
:z_1 z_2 = r_1 r_2 \operatorname{cis} (\varphi_1 + \varphi_2)

:\frac{z_1}{z_2} = \frac{r_1}{r_2} \operatorname{cis}(\varphi_1 - \varphi_2)

## ראו גם

* משפט דה מואבר

## קישורים חיצוניים
* 

## הערות שוליים

קטגוריה:פונקציות טריגונומטריות
Hello Kitty (שיר)

"**Hello Kitty**" (בעברית: "**[[הלו קיטי]]**") הוא שיר של הזמרת-יוצרת הקנדית אבריל לאבין, שנכלל באלבום האולפן החמישי שלה, ''Avril Lavigne''. השיר נכתב על ידי לאבין, צ'אד קרוגר, דייוויד הודג'ס ומרטין ג'ונסון, והופק על ידי קרוגר והודג'ס, יחד עם ברנדון פאדוק וקייל מורמן. "Hello Kitty" הוא שיר בז'אנר ג'יי פופ, דאבסטפ ואלקטרו דאנס. השיר הושפע מהחיבה הרבה של לאבין לכל הקשור למותג היפני הלו קיטי, והוא מכיל תוכן מיני.

השיר פורסם כסינגל הרביעי ביפן בלבד, וזכה לביקורות בעיקר על ידי מבקרי המוזיקה המערביים, שביקרו את הקצב שלו, וכינו אותו "שנוא", כאשר בבילבורד כונה "מתועב" ו"עצל", בעוד שכמה מבקרים שיבחו את השיר באומרו שהוא ייחודי ומשעשע. לאבין צילמה קליפ לרצועה ביפן, שפורסם ב-21 באפריל 2014. בעקבות הפופולריות של הקלים, השיר מוקם במקום ה-75 בבילבורד הוט 100, והפך לסינגל השני בגובהו במצעד מתוך האלבום.

לאבין כללה את השיר בסיבוב ההופעות שלה, The Avril Lavigne Tour, כרצועת הפתיחה.

## רקע
שלושה חודשים לאחר צאתו של האלבום הקודם, *[[Goodbye Lullaby]]*, לאבין הודיעה שהעבודה על אלבום האולפן החמישי שלה כבר החלה, ונכתבו שמונה שירים. לבינה הצהירה שהאלבום מבחינה מוזיקלית יהיה ההפך מ-Goodbye Lullaby, ולפי השמועות יצא כבר בשנת 2012. לאבין הסבירה, " Goodbye Lullaby היה רך יותר, [אבל] הבא יהיה פופ מהנה יותר. יש לי כבר שיר שאני יודעת שיהיה סינגל, אני רק צריכה להקליט אותו מחדש!". בראיון הכריזה לאבין על שיתוף הפעולה שלה עם קרוגר: "יש לי שיר בשם Hello Kitty, שכתבתי על הלו קיטי, כי אני אובססיבית, וזה דבר ממש כיפי שמעולם לא עשיתי. יש לו סוג של אווירה גליצ'ית ואלקטרונית, וזה ... היחיד ברשימה שנשמע ככה. זה מאוד שונה והרבה מהחברים שהשמעתי להם מאוד אוהבים את זה. אני נהנית מאוד מהאחד הזה".

## ביקורות
שמאל|ממוזער|170x170 פיקסלים| לאבין מבצעת את Hello Kitty במהלך סיבוב ההופעות של האלבום. 
"Hello Kitty" הוצג בדרך כלל על ידי מבקרי המוזיקה כשיר "מוזר", ניק קטוצ'י מאנטרטיינמנט ויקלי הסביר, "רצועת דאבסטפ ... שמאמצת את ז'אנר הג'יי פופ". למרות ששיבח את השפעתה מה"טכנו-פופ", ג'ייסון ליפשוט מבילבורד הרגיש ש"זו דקירה נועזת בז'אנר שמחוץ לסוג של לאבין ... בפעם ה-20 שלאבין שרה 'Hello Kitty, you're so pretty', תשומת הלב של המאזין כבר על הרצועה הבאה". במהלך ביקורתו של צ'אק אדי מרולינג סטון, טען כי Hello Kitty הוא השיר הכי 'שובב' באלבום וכינה אותו "ג'יי פופ - קשה".

## הצלחה במצעדים
"Hello Kitty" מוקם לראשונה במקום ה-85 במצעד הסינגלים של גאון, ובמקום ה-70 במצעד ההורדות הבינלאומי ובמקום 70, עם 4,038 עותקים שנמכרו בשבוע הראשון. השיר שהה שבוע במצעד הבילבורד הוט 100, במקום ה-75, בגלל הפופולריות של הקליפ. הסינגל הפך לשיר השני בגובהו במצעד מתוך האלבום, כאשר "Here's to Never Growing Up", הגיע בשיאו למקום ה-20. השיר הגיע גם למיקום הראשוני הגבוה ביותר של לאבין בשירים המוזרמים עד כה, כאשר הרצועה נכנסה למצעד ומוקמה במקום ה-14. במצעד ההוט טופ איירפליי היפני, "Hello Kitty" מוקם לראשונה במקום ה-82, ב-12 במאי 2014.

## מיקומי שיא

## פרסים

## קישורים חיצוניים

## הערות שוליים

קטגוריה:שירי אבריל לאבין
קטגוריה:שירים באנגלית
קטגוריה:שירים מרובי שפות
קטגוריה:שירים שנכתבו על ידי אבריל לאבין
קטגוריה:שירים שנכתבו על ידי דייוויד הודג'ס
קטגוריה:שירים שנכתבו על ידי מרטין ג'ונסון
קטגוריה:וידאו קליפים מעוררי מחלוקות
קטגוריה:שירים על מיניות
קטגוריה:סינגלים בהוצאת אפיק רקורדס
קטגוריה:סינגלים בהוצאת סוני מיוזיק אנטרטיינמנט יפן
The Essential Barbra Streisand

**The Essential Barbra Streisand** (ידוע גם כ־**The Ultimate Collection** – **האוסף האולטימטיבי** בכמה מדינות באירופה) הוא אלבום האוסף החמישי של הזמרת ברברה סטרייסנד אשר יצא ב־29 בינואר 2002 על ידי קולומביה רקורדס.

אלבום האוסף מכיל אוסף של שירים ולהיטים בולטים לאורך הקריירה של הזמרת, בתוספת שני שירים חדשים. בשנת 2008 יצאה מהדורה מחודשת של אלבום האוסף, על ידי חברות התקליטים קולומביה ולגסי רקורדס, אשר כוללת תקליטור נוסף עם 9 שירים נוספים.

## הצלחה
אוסף זה נחשב לאוסף הגדול ביותר שהוציאה עד כה. האלבום זכה להצלחה כאשר הגיע לראש מצעדי המדינות של אירלנד, סקוטלנד, הממלכה המאוחדת ולעשירייה הפותחת של מדינות נוספות כולל מצעדי סוף שנה של 4 מדינות. בנוסף האלבום הגיע למעמד פלטינה ב־4 מדינות ולמעמד פלטינה כפולה בבריטניה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי ברברה סטרייסנד
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי מייק ברניקר
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת קולומביה רקורדס
Duets (אלבום של ברברה סטרייסנד)

**Duets** (בעברית: **דואטים**, ידוע גם כ־**Star Collection** – **אוסף הכוכבים** בחלק מהמדינות) הוא אלבום אוסף של הזמרת ברברה סטרייסנד אשר ב־26 בנובמבר 2002 על ידי קולומביה רקורדס. האלבום כולל אוסף של שירים שהוציאה סטרייסנד לאורך הקריירה שלה כאשר המשותף לכל השירים האלו הוא שכולם בוצעו עם אמן נוסף בתוספת שני דואטים חדשים.

מתוך האלבום יצא סינגל אחד, הדואט "I Won't Be the One to Let Go" עם הזמר בארי מנילו אשר יצא לאור באופן אקסקלוסיבי לשירות המוזיקה "AOL Music".

## הפקה וביקורת
האלבום הופק בפועל על ידי סטרייסנד עצמה ומנהלה האישי ג'יי לנדרס. הדואטים באלבום זכו לביקורות חיוביות ממבקרי המוזיקה אך המבקרים גם הביעו את אכזבתם לאור העובדה שסטרייסנד בחרה שוב להוציא אלבום אוסף אחרי שכבר הוציאה אלבום אוסף באותה שנה.

מבחינה מסחרית האלבום הגיע לעשירייה הפותחת בדנמרק והולנד. בארצות הברית האלבום זכה להצלחה פחותה כאשר הגיע למקום ה־38 בלבד במדינה ונמכרו ממנו 561 אלף עותקים אך זכה למעמד אלבום זהב. מהאלבום נמכרו 1.5 מיליון עותקים בכל העולם.

## הוצאה מחודשת
בשנת 2013 האלבום יצא מחדש בדרום אמריקה בשם "Star Collection" ועם עטיפה שונה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי ריצ'רד מרקס
קטגוריה:אלבומי חברת קולומביה רקורדס
The Battle of Evermore

**The Battle of Evermore** הוא דואט פולק המושר על ידי רוברט פלאנט וסנדי דני, המופיע באלבום הרביעי וחסר השם של לד זפלין משנת 1971. כלי הנגינה בשיר כוללים גיטרה אקוסטית ומנדולינה.

## כתיבה והפקה
השיר נכתב על ידי ג'ימי פייג' ורוברט פלאנט בהדלי גריינג'  בזמן שפייג' התנסה במנדולינה של ג'ון פול ג'ונס. פייג' הסביר בשנת 1977 כי "השיר 'The Battle of Evermore' נכתב בו במקום על ידי רוברט [פלאנט] ועל ידי. פשוט הרמתי את המנדולינה של ג'ון פול ג'ונס, מעולם לא ניגנתי מנדולינה, ופשוט כתבתי את האקורדים ואת כל היצירה בסשן אחד."

ממוזער|הסמל של סנדי דני

השיר, כמו מספר שירים אחרים של הלהקה, מתייחס ל"שר הטבעות" מאת ג'.ר.ר. טולקין. פלאנט הרגיש שהוא זקוק לקול אחר שיספר את הסיפור, ולקראת הקלטת השיר הוזמנה הזמרת סנדי דני לדואט עם פלאנט. דני הייתה חברה לשעבר בקבוצת הרוק הפולק הבריטי Fairport Convention, איתם לד זפלין שיתפו פעולה בשנת 1970 בפסטיבל באת' לבלוז ולמוזיקה מתקדמת. פלאנט מילא את תפקיד 'המספר' ודני ייצגה את קול העיר. פייג' פירט כי "[השיר] נשמע כמו מכשיר אנגלי ישן בהתחלה. אחר כך זה הפך לווקלי ורוברט עשה את הביט שלו. לבסוף הבנו שנביא את סנדי ונבצע את השיר כשאלה ותשובה."

כדי להודות לה על מעורבותה, קיבלה דני בעטיפת האלבום את הסמל של שלוש פירמידות (ארבעת חברי לד זפלין בחרו כל אחד בסמלים משלו לאלבום). זהו השיר היחיד של לד זפלין שהוקלט אי פעם עם סולן אורח. בראיון שנתן ב-1995 למגזין Uncut, הצהיר פלאנט כי "עבורי לשיר עם סנדי דני היה נהדר. תמיד היינו חברים טובים מאז התקופה ההיא של Fairport Convention . ריצ'רד תומפסון  הוא גיטריסט מעולה. סנדי ואני היו חברים, וזה היה הדבר הברור ביותר לבקש ממנה לשיר ב-"The Battle of Evermore". אם יש בעיות של נאיביות ועומס - הייתי אז רק בן 23 - לכידות הקולות והנגינה מפצות על כך."

## הופעות חיות
"The Battle of Evermore" בוצע בהופעות של לד זפלין במהלך סיבוב ההופעות של הלהקה באמריקה ב-1977. בהופעות אלו, ג'ונס שר את תפקידה של דני וניגן בגיטרה אקוסטית בזמן שפייג' ניגן מנדולינה. לפעמים ג'ון בונהם שר את קולותיה של דני יחד עם ג'ונס.

פייג' ופלאנט בסיבוב ההופעות המשותף שלהם, הקליטו גם גרסה לשיר בשנת 1994, ששוחררה באלבומם *No Quarter: Jimmy Page and Robert Plant Unledded*. הזמרת נג'מה אכטאר  שרה את החלק הווקאלי של דני.

Fairport Convention ביצעו את "The Battle of Evermore" עם הסולנים האורחים פלאנט וקריסטינה דונהיו בפסטיבל הפולק "Fairport's Cropredy Convention" ב-9 באוגוסט 2008.

פלאנט ואליסון קראוס ביצעו באופן קבוע את "The Battle of Evermore" בסיורם בארצות הברית ואירופה באביב ובקיץ 2008 כשקידמו את אלבומם המשותף משנת 2007 '' Raising Sand
[ממוזער|שמאל|250px|[אליסון קראוס ורוברט פלאנט מבצעים את השיר, 2008]]

## קישורים חיצוניים

## הערות שוליים

קטגוריה:שירי לד זפלין
קטגוריה:שירים באנגלית
קטגוריה:בלדות פולק
קטגוריה:בלדות רוק
קטגוריה:שירי פולק רוק
The Blueprint

**The Blueprint** הוא אלבום האולפן השישי של הראפר האמריקאי ג'יי זי. האלבום יצא לאור ב-11 בספטמבר 2001 דרך חברות התקליטים רוק-א-פלה רקורדס ודאף ג'אם. הוצאת האלבום הוקדמה בשבוע מהתאריך המקורי עקב חשש מהפצת בוטלגים.

על אף הוצאתו במקביל פיגועי 11 בספטמבר, מכר האלבום מעל ל-427 אלף עותקים בשבוע הראשון והגיע לפסגת מצעד האלבומים האמריקאי בילבורד 200, שם שהה במשך שלושה שבועות.

בשנת 2019, מגזין הגרדיאן דירג את האלבום במקום ה-30 ברשימת "100 האלבומים הטובים ביותר של המאה ה-21". בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-472. 8 שנים לאחר מכן, בשנת 2020, מגזין הרולינג סטון דירג את האלבום במקום ה-50 ברשימת 500 האלבומים הטובים ביותר בכל הזמנים המחודשת. בשנת 2022 האלבום דורג במקום השלישי ברשימת 200 אלבומי ההיפ-הופ הטובים ביותר בכל הזמנים של המגזין. מגזין *Spin* כלל את האלבום במקום ה-13 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2015.

הזמרת הטרינדית האמריקאית, ניקי מינאז' הוציאה לאור את אלבומה השלישי, The Pinkprint, כמחווה לזמר האהוב עליה בכל הזמנים.

## דירוגים

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ג'יי-זי
קטגוריה:אלבומים באנגלית
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון במצעד הבילבורד 200
Break a Sweat

"**Break a Sweat**" הוא סינגל של הזמרת והראפרית האמריקאית ממוצא מקסיקני, בקי ג'י. הוא יצא לאור ב־21 באוגוסט 2015, כסינגל לא מתוך אלבום. קליפ לשיר יצא בערוץ של גומז ב־9 באוקטובר 2015.

## רקע והוצאה לאור
השיר במקור נועד לזמרת האמריקאית, דמי לובאטו. על פי הדיווחים, דמי לובאטו הסתערה מהסטודיו אחרי ריב עם ד"ר לוק, שלאחר מכן הציע את השיר לגומז. השיר יצא להורדה דיגיטלית ב־20 באוגוסט 2015. האודיו של השיר הועלה ליוטיוב ול־Vevo באותו היום שיצא לאור. קליפ עם מילים לשיר הועלה לערוץ הרשמי של גומז ב־4 בספטמבר 2015.

## קליפ רשמי
הקליפ הרשמי לשיר שוחרר ב־9 באוקטובר 2015, דרך Vevo, והועלה לערוץ היוטיוב של גומז באותו היום. הקליפ כלל מיקום מוצרים עבור מותגים כמו, קאברגירל וביטס אלקטרוניקס. נכון לספטמבר 2020, זכה הקליפ למעל ל־47 מיליון צפיות.

## מיקומי שיא

## פרסים ומועמדויות

## היסטוריית יציאות לאור

## הערות שוליים

קטגוריה:שירי בקי ג'י
קטגוריה:שירים באנגלית
קטגוריה:שירים שנכתבו על ידי בקי ג'י
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי יעקב כשר
קטגוריה:שירים שהופקו על ידי ד"ר לוק
יוסי עמרני

ממוזער|שמאל
**יוסף "יוסי" עמרני** (נולד ב-1 בדצמבר 1958) הוא דיפלומט ישראלי, ראש המערך המדיני במשרד החוץ. כיהן כראש מטה שר החוץ.

## ביוגרפיה
עמרני נולד בחיפה. הוא בעל תואר ראשון בהצטיינות בהיסטוריה כללית והיסטוריה של העם היהודי מאוניברסיטת חיפה (1983) ובעל תואר שני בהצטיינות (עמית קרן רוטשילד) בהיסטוריה ולימודי אמריקה מהאוניברסיטה העברית (1986).

ב-1983 סיים את קורס הצוערים של משרד החוץ, והחל לעבוד כעוזר מנכ"ל המשרד. ב-1988 שובץ בשגרירות ישראל בוושינגטון. ב-1994 שימש יועץ מדיני לנשיא המדינה. בשנים 1995 ו-1996 שימש חבר צוות המשא ומתן לעניין הסכם הביניים הישראלי-פלסטיני שידוע כ"הסכם אוסלו". לאחר מכן שימש מנהל מחלקה באגף התיאום במשרד החוץ וכותב נאומים לשר החוץ. ב-1998 מונה לנספח מדיני בשגרירות ישראל בוושינגטון. בשנת 2000 מונה לקונסול ישראל בסן פרנסיסקו. במהלך כהונתו הואשם בהטרדה מינית של עובד הקונסוליה עמו היה ביחסים אישיים. התביעה האזרחית שהגיש העובד נגדו נדחתה. הוא הורשע בדין משמעתי במספר סעיפים: ניצול מעמד, התנכלות לעובד, פגיעה במשמעת שירות המדינה, הפרת הוראות החוק לכללי אתיקה לעובדי מדינה והתנהגות שאינה הולמת את תפקידו כעובד מדינה. בית הדין שלל ממנו את משכורתו למשך חודש אחד, והקפיא את דרגתו הדיפלומטית למשך תשעה חודשים. באופן זמני שימש קונסול ישראל ביוסטון. ב-2007 מונה לנציג בכיר בוועדת המטה הבין-משרדית להכנת תוכנית ההתכנסות.

ב-2009 מונה לשגריר ישראל בקרואטיה. במקביל שימש מ-2012 גם כשגריר לא תושב ברפובליקת מקדוניה הצפונית. ב-2014 מונה לראש אגף תכנון המדיניות במשרד החוץ. ב-2016 מונה לשגריר ישראל בהונגריה. ב-2019 מונה לשגריר ישראל ביוון וב-2022 סיים את תפקידו.

כיהן כראש מטה שר החוץ בממשלת ישראל ה-37. בנובמבר 2023 עזב את תפקידו בשל מחלוקות עם שר החוץ אלי כהן ועם מנכ"ל משרד החוץ רונן לוי הנוגעות לאופן הפעילות במשרד.

בחודש יוני 2025 מונה לראש המערך המדיני במשרד החוץ, לאחר שמילא את התפקיד בפועל מאז פברואר.

## קישורים חיצוניים

* 
* 
* 
* 

## הערות שוליים

קטגוריה:שגרירי ישראל בהונגריה
קטגוריה:שגרירי ישראל ביוון
קטגוריה:בוגרי אוניברסיטת חיפה
קטגוריה:שגרירי ישראל בקרואטיה
קטגוריה:שגרירי ישראל במקדוניה הצפונית
קטגוריה:הסכמי אוסלו: אישים
קטגוריה:קונסולי ישראל בסן פרנסיסקו
קטגוריה:ישראלים שנולדו ב-1958
לבבות ועצמות

**לבבות ועצמות** (באנגלית: **Hearts and Bones**) היא סדרת דרמה בריטית אודות חבורה של חברים שעברו מקובנטרי לגור בלונדון. בסדרה מככבים דמיאן לואיס, דרוולה קירוואן, שרה פאריש ואנדרו סקרבורו. שידור הסדרה החל בשנת 2000 בערוץ BBC One. עונה שנייה שודרה ב-2001. זו הייתה הופעת הבכורה של השחקן מייקל פסבנדר בטלוויזיה.

ב-2007 יצאה הסדרה בשלמותה על גבי DVD.

## צוות השחקנים
### תפקידים ראשיים
* דמיאן לואיס – מארק רוז (עונה ראשונה)
* אנדרו סקרבורו – מייקל אוון
* דרוולה קירוואן – אמה רוז
* הוגו ספיר – ריצ'רד רוז
* אמנדה הולדן – לואיז סלייני
* שרה פאריש – אמנדה תומאס
* רוז קיגן – שינייד קריג

### תפקידים משניים
* קירן או'בריאן – רובי רוז
* פיפה גארד – ליז בות'
* מארק בייזלי – דומיניק מוריס
* לויד אוון – ג'יימס (עונה שנייה)
* סילבסטרה לה טוזל – רייצ'ל הית'
* מייקל פסבנדר – הרמן
* אן ריד – אנני רוז

## קישורים חיצוניים

* "לבבות ועצמות" באתר TV.com

## הערות שוליים

קטגוריה:סדרות טלוויזיה בריטיות שעלו לשידור בשנות ה-2000
קטגוריה:סדרות טלוויזיה בריטיות
קטגוריה:תוכניות טלוויזיה שמתרחשות בלונדון
What a Time to Be Alive

**What a Time to Be Alive** הוא מיקסטייפ משותף של הראפר הקנדי דרייק והראפר האמריקאי פיוצ'ר. האלבום יצא לאור ב-20 בספטמבר 2015 דרך חברות התקליטים קאש מאני רקורדס, ריפבליק רקורדס, יאנג מאני, אפיק רקורדס, A1 Records ו-Freebandz.

המיקסטייפ הגיע לפסגת מצעד האלבומים האמריקאי בילבורד 200 בשבוע הראשון להוצאתו.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי דרייק
קטגוריה:אלבומי פיוצ'ר
קטגוריה:אלבומים משותפים
קטגוריה:מיקסטייפים באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אפיק רקורדס
If You're Reading This It's Too Late

***If You're Reading This It's Too Late*** הוא מיקסטייפ של הראפר הקנדי דרייק. האלבום יצא לאור ב-13 בפברואר 2015, ללא הודעה מוקדמת, דרך חברות התקליטים OVO סאונד, קאש מאני רקורדס, ריפבליק רקורדס ויאנג מאני.

המיקסטייפ זכה לביקורות חיוביות והגיע לפסגת מצעד האלבומים האמריקאי בילבורד 200 בשבוע הראשון להוצאתו, לאחר שמכר מעל ל-495 אלף עותקים בשבוע זה, והיה לאלבום הרביעי של דרייק שהגיע לפסגת מצעד זה. המיקסטייפ שבר את שיא ההשמעות לשבוע הראשון בספוטיפיי לאחר שהושמע מעל ל-17.3 מיליון פעמים במהלך שלושת הימים הראשונים להוצאתו. דרייק החזיק בשיא עוד קודם לכן, כאשר אלבומו *[[Nothing Was the Same]]* הושמע כ-15.8 מיליון פעמים בשבוע הראשון להוצאתו.

מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-69. בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-70. מגזין הרולינג סטון דירגו את האלבום במקום ה-367 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שתי גרסאות שנוצרו בעבר. בשנת 2022 האלבום דורג במקום ה-125 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי דרייק
קטגוריה:אלבומי הפתעה
קטגוריה:מיקסטייפים באנגלית
קטגוריה:אלבומים שהופקו על ידי טראוויס סקוט
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה באוסטרליה
מטבח אקוסטי

**מטבח אקוסטי** הוא אלבומם החמישי של נקמת הטרקטור, ואלבום ההופעה הראשון שלהם. האלבום כולל ביצועים לשירים קיימים של הלהקה ואף שירים חדשים שלא הופיעו באף אלבום.

## רקע
מטבח אקוסטי נולד במקרה. “נקמת הטרקטור” ביקשו לציין פתיחת מועדון ביפו של מתופף הלהקה דאז בהופעה חגיגית. בשל מגבלות סאונד במקום, הוחלט על מופע אקוסטי חד־פעמי.

ההופעה הסתמנה כהצלחה והלהקה החליטה להקליט אלבום אקוסטי הכולל גרסות כיסוי ללהיטים שלהם בשילוב שירים חדשים.

האלבום הגיע למעמד של אלבום זהב.

לרגל 20 שנה לצאת האלבום, האוזן השלישית בשיתוף עם לייבל התקליטים שלהם, זהב שחור, הוציאו את האלבום על גבי תקליט.

## העטיפה
לעטיפת האלבום צילם יורם בוזגלו מודל שבנה אילן גרין: אותיות דפוס בלט שהונחו על גבי לוחות עץ. הטקסט כולו סודר הפוך והתצלום נהפך במחשב כדי שיופיע בסדר ישר.

## רשימת השירים

## משתתפים
* אבי בללי – בס, שירה
* אילן גרין – קלידים
* דני מקוב – תופים
* אופיר לייבוביץ' – גיטרה
* אביב ברק – תופים
* איל שחר – קלידים

## הערות שוליים

## קישורים חיצוניים

קטגוריה:אלבומי נקמת הטרקטור
קטגוריה:אלבומי הופעה בעברית
קטגוריה:אלבומי זהב בישראל
ספרטק מוסקבה (בייסבול)

**ספרטק מוסקבה** (ברוסית: **Бейсбольный клуб Спартак Москва**) היא קבוצת בייסבול רוסית ממוסקבה, המתמודדת בליגה החובבנית, בעבר התמודדה הקבוצה באליפות רוסיה בבייסבול וסיימה כסגנית אלופה בעונת 1993.
## שמות הקבוצה
*MAI (1989–1992)
*SDYushor-42 (1994–1994)
*ספרטק (1994–)
## היסטוריה
ספרטק הוקמה ב-3 בפברואר 1989 והשתתפה באליפות הסובייטית ולאחר מכן באליפות רוסיה בבייסבול. בעונת 1992 הקבוצה נתקלה בקשיים כלכליים ושיתוף הפעולה שלה עם אגודת ספרטק סייעה לייצוב מצבה הכלכלי.

היא סיימה כסגנית אלופה בעונת 1993 ובמקום השלישי בעונת 1995 ובעונת 1996. ברם, בהמשך ירדה ליגה והיא מתמודדת בליגה החובבנית.

## הישגים
;אליפות רוסיה בבייסבול
* סגנות (1): 1993
* מקום שלישי (2): 1995, 1996

## קישורים חיצוניים

קטגוריה:ספרטק מוסקבה
קטגוריה:קבוצות בייסבול רוסיות
אלכסנדר בן צבי

**אלכסנדר "אלכס" בן צבי** (נולד ב-5 בדצמבר 1956) הוא דיפלומט ישראלי. כיהן כשגריר ישראל ברוסיה מנובמבר 2020 ועד 2024.

## ביוגרפיה
בן צבי נולד בצ'רנוביץ ועלה לישראל ב-1971. הוא בעל תואר ראשון ביחסים בינלאומיים ולימודים סלאביים מהאוניברסיטה העברית בירושלים, בעל תואר שני בלימודי ביטחון לאומי מהמכללה לביטחון לאומי בבואנוס איירס שבארגנטינה, ותואר שלישי ביחסים בינלאומיים מאוניברסיטת דנוביוס בסלובקיה. הוא דובר שבע שפות. נשוי ואב לארבעה.

ב-1983 הצטרף לשירות החוץ, שירת במחלקת מזרח אירופה ובנציגות ישראל בפולין. היה ממארגני מצעד החיים הראשון ב-1988. ב-1989 מונה למזכיר ראשון בשגרירות ישראל בפרו. ב-1991 עבר למחלקת העניינים הסובייטיים במשרד החוץ, וב-1992 מונה לקונסול ברוסיה. ב-1995 מונה לקונסול בארגנטינה. ב-1998 מונה לסגן מנהל מחלקת דרום אמריקה. ב-2001 למנהל מחלקת מרכז אמריקה והקאריביים.

ב-2002 מונה לשגריר ישראל בקוסטה ריקה ושגריר לא-תושב לניקרגואה ולפנמה. ב-2006 מונה למנהל מחלקת דרום אמריקה במשרד החוץ. ב-2010 החל לכהן כשגריר ישראל בסלובקיה. ב-2015 מונה לראש אגף אירופה-אסיה במשרד החוץ. בספטמבר 2019 החל לכהן כשגריר ישראל בפולין. ביולי 2020 מונה לכהן כשגריר ישראל ברוסיה והחל לכהן בתפקיד בנובמבר אותה שנה. סיים את תפקידו ב-2024 והוחלף על ידי סימונה הלפרין.

## קישורים חיצוניים

* Israel's Ambassador to Poland, אתר שגרירויות של משרד החוץ
* אלכסנדר בן צבי, באתר שגרירות ישראל במוסקבה

## הערות שוליים

קטגוריה:בוגרי האוניברסיטה העברית בירושלים
קטגוריה:ישראלים ילידי אוקראינה
קטגוריה:עולים בשנות ה-1970
קטגוריה:שגרירי ישראל בסלובקיה
קטגוריה:שגרירי ישראל בפולין
קטגוריה:שגרירי ישראל ברוסיה
קטגוריה:שגרירי ישראל בקוסטה ריקה
קטגוריה:שגרירים בניקרגואה
קטגוריה:שגרירים בפנמה
קטגוריה:ישראלים שנולדו ב-1956
Come Undone (שיר של דוראן דוראן)

"**Come Undone**" (בישראל תורגם ל"**כשאת שבורה**") הוא סינגל שבוצע על ידי להקת הגל החדש הבריטית דוראן דוראן, ויצא לאור בשנת 1993. השיר יצא כסינגל השני מתוך האלבום השני דוראן דוראן של הלהקה שנושא את שמה וכונה "אלבום החתונה".

## רקע
מילות השיר נכתבו על ידי סיימון לה בון סולן הלהקה כמתנה לאשתו יסמין. השיר לא היה מיועד להיכנס לאלבום אך נכנס לבסוף.

הזמרת טסה ניילס ביצעה בשיר קולות רקע. בשיר סימפול של קטע מהשיר Ashley's Roachclip שיצא בשנת 1974.

השיר הגיע למקום השביעי במצעד בילבורד הוט 100, ולמקום ה-13 בבריטניה.

למרות הצלחה חלקית ברחבי העולם, בישראל השיר זכה להצלחה גדולה. במצעד הפזמונים השבועי של רשת ג' שהה השיר לא פחות מחצי שנה, מתוכם שמונה שבועות לא רצופים במקום הראשון – הישגים נדירים עבור שיר לועזי. במצעד השנתי של התחנה לשנת 1993 השיר דורג במקום השני.

## וידאו קליפ
הווידאו קליפ לשיר בוים על ידי ג'וליאן טמפל. הוא צולם באקווריום של לונדון ומופיעים בו דגים גרום-לשוניים. בסרטון נראית בחורה הקשורה בשלשלאות בתוך המים.
בסיסט הלהקה ג'ון טיילור שולב בווידאו קליפ, אך לא השתתף למעשה בנגינתו. במקום זה השתמשה הלהקה בסינתיסייזר בס.

## קישורים חיצוניים

## הערות שוליים

קטגוריה:שירי דוראן דוראן
קטגוריה:שירים באנגלית
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
במה קהל ואהבה

**במה קהל ואהבה** הוא אלבום ההופעה הראשון של הזמר-יוצר הישראלי ישי ריבו. האלבום יצא לאור ב-10 בספטמבר 2020, על ידי חברת התקליטים NMC.

## רקע והפקה
את האלבום הפיקו ריבו עצמו ומאור שושן. האלבום מחולק לשלושה חלקים: "במה" - ביצועים נבחרים מהופעות של שירים מתוך האלבומים "תוכו רצוף אהבה" ו"פחד גבהים", "קהל" - ביצועים נבחרים מהופעות של שירים מתוך האלבומים "שטח אפור" ו"אלול תשע"ט" ו"אהבה" - דואטים עם זמרים שונים.

## רשימת רצועות
### במה

### קהל

### אהבה

## הערות שוליים

קטגוריה:אלבומי ישי ריבו
קטגוריה:אלבומי הופעה בעברית
קטגוריה:אלבומי חברת NMC יונייטד אנטרטיינמנט
מוסקביץ' (בייסבול)

**קבוצת הבייסבול המוסקבאית "מוסקביץ'"** (ברוסית: **Московский бейсбольный клуб Москвич**) הוא מועדון בייסבול רוסי המתמודד באליפות רוסיה בבייסבול ולרשותה זכייה אחת באליפות, בעונת 2019.
## תארים
;אליפות רוסיה בבייסבול
* זכייה (1): 2019
* סגנות (4): 2000, 2008, 2017, 2018
* מקום שלישי (2): 2007, 2020

## קישורים חיצוניים
* 

קטגוריה:מוסקבה: מועדוני ספורט
קטגוריה:קבוצות בייסבול רוסיות
סורת מוחמד

**סורת מוחמד** (בערבית: **سورة محمد**) היא הסורה ה-47 בקוראן, המונה 38 פסוקים.

שם הסורה נגזר מהפסוק השני, בו מוזכר שמו של נביא האסלאם מוחמד.

## תוכן
פסוקים 1–6 מתארים לכאורה את מעשיהם של אויביהם של המאמינים.

בפסוקים 7–15 נטען כי המאמינים זוכים לתמיכתו של אללה מול אויביהם.

פסוקים 16–32 מתארים לכאורה את תכונותיהם של המונאפיקון, אשר בין היתר מתוארים כאנשים אשר מעליבים את מוחמד ואת המסר שלו, ומשתפים פעולה באופן חשאי עם אויביו.

פסוקים 33–38 עוסקים בעיקר בנושא הג'יהאד.

חלק מפרשני הקוראן גורסים כי ניתן לסכם את הסורה הזאת בשש נקודות עיקריות:
* השוואה בין אמונה לבין כפירה.
* ג'יהאד.
* המונאפיקון.
* החשיבות של הפקת לקחים מההיסטוריה.
* מלחמות כמבחן אלוהי.
* מתן צדקה כסוג של ג'יהאד.

## קישורים חיצוניים

## הערות שוליים

מוחמד
קורנליוס וארלי

ממוזער|קורנליוס ואלרי, דמות בנוף
**קורנליוס וארלי** (באנגלית: **Cornelius Varley**; 21 בנובמבר 1781 – 2 באוקטובר 1873) היה צייר צבעי מים אנגלי ויוצר מכשירים אופטיים. הוא המציא את הטלסקופ הגרפי ואת המיקרוסקופ הגרפי.

## ביוגרפיה
וארלי נולד בהאקני, אז כפר מצפון ללונדון, ב-21 בנובמבר 1781. הוא היה אח צעיר של ג'ון וארלי, צייר צבעי מים ואסטרולוג, וחבר קרוב של ויליאם בלייק. הוא התחנך על ידי דודו, יצרן מכשירים מדעיים, ואצלו רכש ידע במדעי הטבע. בסביבות 1800 הצטרף לאחיו בסיור בוויילס והחל בחקר האמנות. עד מהרה עסק בהוראת רישום. בין השנים 1803–1859 הציג בצורה מזדמנת באקדמיה המלכותית לאמנויות וגם תרם באופן קבוע לתצוגות האגודה לצבעי מים, אשר בשנת 1803 הוא היה אחד ממייסדיה, ובה הוא היה חבר עד 1821.

הוא נפטר בהמפסטד ב-2 באוקטובר 1873.

## קריירה
עבודותיו האמנותיות של וארלי מורכבות בעיקר מנושאים קלאסיים שצייר אותם בקפידה, עם פריטים אדריכליים ודמויות. הוא פרסם סדרת תחריטים של סירות ומלאכות אחרות על נהר התמזה. הוא היה האדם הראשון שיצר תמונת טלפוטו.

חייו כאמן היו קשורים עמוק לעיסוקיו המדעיים והטכניים. המצאותיו האופטיות היו שיפורים בקמרה לוסידה ובקמרה אובסקורה, ששימשה אמנים זמן רב ואפשרה לו לצייר גם נופים וגם לעשות מחקרים מיקרוסקופיים בפירוט ברור. הוא גם רשם פטנט ומכר את המצאותיו.

אגודת האמנויות העניקה לו מדליות כסף בשנת 1831 וב-1833, ובמדליית הזהב של איזיס בשנת 1841 על שיפורים במיקרוסקופים.

החידושים שלו כללו שלבים הנשלטים על ידי ידית ותאורת משנה.

וארלי המציא את הטלסקופ הגרפי בשנת 1809, ורשם פטנט עליו בשנת 1811. מאחר שלא הצליח למצוא יצרן שייצור אותו, הוא התחיל לייצר בעצמו; זה היה עיסוקו העיקרי משנת 1814 ואילך. הוא הציג את הטלסקופ הגרפי בתערוכה הגדולה, וזכה במדליה, בשנת 1851. משרדו ייצר גם ציוד טלגרפי ומכשירי בדיקה.

בשנת 1845 הוציא חוברת הסבר על הציוד האופטי והאמנות.

## גלריה
 
קובץ:HenhamHall Suffolk ByCorneliusVarley 1801.png|הנאם האל, סופוק, 1801
קובץ:Craig Goch, Moel Hebog, North Wales MET DP108217.jpg|נוף צפון ויילס, 1802
קובץ:Cornelius Varley - Boats on a River, Windmill in Distance - 1990.56 - Cleveland Museum of Art.tif|סירה על הנהר
קובץ:Cornelius Varley - Two Beached Fishing Boats - 1992.347 - Cleveland Museum of Art.tif|סירות דיג על הנהר
קובץ:Houses next to Owen Gledwr's Parliament House.png|דולגי. 1815
קובץ:Caernarvonshire - Conway.jpeg|קרוונשייר, 1815
קובץ:Design for a general chemical laboratory, with the apparatus Wellcome V0025597.jpg|תכנון של מעבדה לכימיה. 1822
קובץ:Portrait of a Man in Profile MET DP821058.jpg|דיוקן של גבר



## קישורים חיצוניים

## הערות שוליים

קטגוריה:ציירים בריטים
קטגוריה:ממציאים בריטים
קטגוריה:אופטיקאים
קטגוריה:בריטים שנולדו ב-1781
קטגוריה:בריטים שנפטרו ב-1873
סמואל גלינדו

**סמואל גלינדו סוהיירו** (בספרדית: **Samuel Galindo Suheiro**; נולד ב-18 באפריל 1992) הוא כדורגלן בוליביאני, המשחק בעמדת הקשר ההתקפי באולווייס רדי.

## קריירת מועדונים
גלינדו התחיל את הקריירה שלו בריאל אמריקה המקומית. בינואר , גלינדו חתם בארסנל מהפרמייר ליג. בקיץ , גלינדו הושאל לסלמנקה. ב-15 באוקטובר 2010, גלינדו ערך את הופעת הבכורה שלו בקבוצה בניצחון 0–2 נגד רקראטיבו ולבה. עונה לאחר מכן הושאל לז'ימנסטיק טרגונה ובעונה שאחריה ללוגו.

בינואר , גלינדו הושאל לחורחה וילסטרמן.

בקיץ , גלינדו חזר לארסנל והצטרף לקבוצת המילואים שלה, אך לא זכה לדקות משחק בה כיוון שלא השיג היתר עבודה.

ב-9 בינואר 2015, גלינדו הושאל לפורטוגזה, אמנם כעבור שבועיים חזר לארסנל מבלי ששיחק ולו דקת משחק אחת.

בקיץ , גלינדו חתם בקלאב פטרולרו. ב-26 בספטמבר 2015, הבקיע את שער הבכורה שלו בקריירה בניצחון 2–5 נגד קלאב סן חוסה.

בהמשך הקריירה שיחק בספורט בויס וורנס, דה סטרונגסט, קלאב סן חוסה (קדנציה שנייה) ואולווייס רדי.

## קריירה בינלאומית
בצעירותו, גלינדו שיחק בנבחרות הצעירות של בוליביה. ב-24 בפברואר 2010, גלינדו ערך את הופעת הבכורה שלו בנבחרת הבוגרת בהפסד 0–5 ל.

גלינדו, השתתף עם הנבחרת בקופה אמריקה 2019.

## תארים
; דה סטרונגסט
*ליגת העל הבוליביאנית: 

; קלאב סן חוסה
*ליגת העל הבוליביאנית: 

## קישורים חיצוניים

קטגוריה:כדורגלנים בוליביאנים
קטגוריה:קשרי כדורגל בוליביאנים
קטגוריה:סנטה קרוס דה לה סיירה: כדורגלנים
קטגוריה:כדורגלני ארסנל
קטגוריה:כדורגלני סלמנקה
קטגוריה:כדורגלני ז'ימנסטיק טרגונה
קטגוריה:כדורגלני דפורטיבו לוגו
קטגוריה:כדורגלני אוריינטה פטרולרו
קטגוריה:כדורגלני פורטוגזה
קטגוריה:כדורגלני ד'ה סטרונגסט
קטגוריה:כדורגלני נבחרת בוליביה
קטגוריה:כדורגלני קופה אמריקה 2019
קטגוריה:ספורטאים זרים באנגליה
קטגוריה:ספורטאים זרים בספרד
קטגוריה:ספורטאים זרים בברזיל
קטגוריה:ילידי 1992
אופוסום צמרירי דרבי

**אופוסום צמרירי דרבי** (שם מדעי: *Caluromys derbianus*) הוא מין של יונק כיס ממשפחת האופוסומיים, המצוי בטבע ביערות הגשם ויערות נשירים טרופיים מאמריקה המרכזית ועד צפון אמריקה הדרומית מדרום מקסיקו עד קולומביה ואקוודור. הוא קיבל את שמו מהרוזן אדוארד סמית-סטנלי, רוזן של דרבי, אשר בבעלותו היה מוזיאון שבו הוצגו העורות הראשונים של אופוסום זה.

מין אופוסם זה הוא אחד משלושה מינים של אופוסום צמרירי והוא הגדול בבני הסוג. הוא מגיע לאורך ממוצע של 60 עד 70 סנטימטרים (כולל הזנב) ולמשקל 200 עד 400 גרם. האופוסום בעל עיניים גדולות חומות, חוטם ורוד וזנב ארו ולופתני המסייע לו להיתלות מענפי העצים. הוא פעיל בשעות הלילה, אז הוא משתמש בעיניו הגדולות כדי להחזיר אור. האופוסום יכול להאריך ימים עד 5 שנים ושלושה וחודשים.

האופוסום חי רוב הזמן בין העצים הגבוהים ויורד לעיתים רחוקות. הוא אוכל כל הניזון מפירות, צוף פרחים של צמחים כמו פלפליים, קוציציים ועצי בלזה, מגוון חסרי חוליות כמו חרקים ועכבישים וגם מחולייתנים קטנים. המין חי לרוב בבדידות וביום נח בנקרות עצים. הטורף העיקרי שלו ביער הוא האוצלוט, אך האופוסום לרוב נמלט ממנו לסדקי עצים. הוא יכול גם לצווח בפראות או לנשוך בעזרת שיניו החדות את התוקף.

האופוסום מזדווג בעונה היבשה באמריקה המרכזית (לרוב באזור פברואר) והנקבות ממליטות כעבור 28 ימי היריון ולד אחד עד שישה בכיסה, ללא עזרת הזכר.

אופוסם זה לא נמצא בסכנה, אך כמה אוכלוסיות נפגעות מכריתת יערות. בעבר גם צדו אותו לפרוותו, דבר שכמה אינדיאנים עושים גם כיום.

## תת-מינים
* *Caluromys derbianus aztecus* - מצוי במקסיקו
* *Caluromys derbianus canus* - מצוי בניקרגואה
* *Caluromys derbianus centralis* - מצוי בקוסטה ריקה
* *Caluromys derbianus derbianus* - מצוי בקולומביה, אקוודור ובפנמה
* *Caluromys derbianus fervidus* - מצוי בשפלות צפון-מרכז גואטמלה ובצפון הונדורס
* *Caluromys derbianus nauticus* - מצוי רק באי גוברנדורה (Gobernadora Island), לחופיה המערביים של פנמה
* *Caluromys derbianus pallidus* - מצוי בפנמה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ורג' רוברט וטרהאוס
קטגוריה:אופוסומיים
קטגוריה:מקסיקו: יונקים
קטגוריה:גואטמלה: יונקים
קטגוריה:פנמה: יונקים
קטגוריה:יונקים ביערות הגשם של אמריקה המרכזית
קטגוריה:בעלי חיים שתוארו ב-1841
רוס סטאר (בייסבול)

**קבוצת הבייסבול "רוס סטאר"** (ברוסית: **Бейсбольный клуб РусСтар**) הוא מועדון בייסבול רוסי המתמודד באליפות רוסיה בבייסבול ולרשותה זכייה אחת באליפות, בעונת 2020.
## אצטדיון הקבוצה
הקבוצה מארחת את משחקיה ברוס סטאר ארנה, שהוא אצטדיון הבייסבול הראשון במוסקבה.
## תארים
;אליפות רוסיה בבייסבול
* זכייה (1): 2020
* סגנות (4): 1998, 1999, 2019

## קישורים חיצוניים
* 

## הערות שוליים

קטגוריה:קבוצות בייסבול רוסיות
תיכון דתי יבנה (חיפה)

**ישיבת בני עקיבא יבנה חיפה** (בעבר נקראה **בית הספר הריאלי יבנה** או **תיכון דתי יבנה**) היא מוותיקי המוסדות התיכוניים הדתיים בארץ ישראל. בעבר המוסד התנהל כבית ספר תיכון דתי, אך כיום המוסד מסונף למרכז ישיבות בני-עקיבא ומתנהל כישיבה תיכונית.

## תולדות המוסד
בית הספר נוסד כמוסד חינוכי לכיתות היסודיות בשנת תרצ"ה (1934) על ידי יוצאי גרמניה דתיים בחיפה, שלא היו שבעי רצון מהחינוך של תנועת המזרחי. הם פנו לד"ר אברהם כהן, שעלה מגרמניה זמן קצר קודם לכן והתיישב בתל אביב, והיה מוכן לקחת על עצמו את ניהול בית הספר. שם בית הספר נקרא "יבנה" על פי אמירתו של רבן יוחנן בן זכאי "תן לי יבנה וחכמיה" ובכך רצו לרמז על רצונם בהגברת לימודי היהדות. לשם "יבנה" נוסף הכינוי "הריאלי", מתוך כוונה למשוך אליו תלמידים.

בית הספר היה לכתחילה על מפלגתי והיו בו תלמידים שהיו בנים להורים חברי המזרחי, אגודת ישראל ובלתי מפלגתיים. תפיסת החינוך דגלה ב"תורה עם דרך ארץ" כפי שהיה מקובל בקרב יהודי גרמניה החרדים. בית הספר עבר למבנים שונים בשכירות, כולם בשכונת הדר הכרמל. בשנים הראשונות היו בו רק כיתות של בית ספר יסודי. בהמשך צורפו אליו כיתות תיכון והמחזור הראשון נבחן בבחינות הבגרות בשנת ה'תש"א (1941). בטקס הסיום ציין הרב יהושע קניאל שזו הפעם הראשונה בה נבחנים בבגרות בתלמוד, באישור מחלקת החינוך של ממשלת המנדט. עם כל זאת, ברוב השנים הללו לא הייתה כיתת י"ב בבית הספר. רק משנת ה'תשי"א (1951) סיימו תלמידים את כיתה י"ב בצורה סדירה. בשנים מסוימות למדו בו גם בנות בכיתות נפרדות.

לימים נפרדו מהמוסד כיתות היסוד שעברו למוסד נפרד בשכונת הדר הכרמל ומאז נקרא המוסד היסודי "יבנה – נצח ישראל".

לאחר אברהם כהן ניהל את בית הספר ד"ר יצחק מילר. בתשי"ט הוא הוחלף על ידי הרב משה רבהון שניהל את בית הספר עד שנות ה-70 של המאה ה-20.

בשנות ה-60 של המאה ה-20 עבר בית הספר למבנה גדול ברחוב הנגב, סמוך לשכונת הדר הכרמל. בשנת ה'תשל"ז (1976–1977) נפתחה במוסד מגמה של ישיבה תיכונית, במקביל לתיכון הרגיל. בראש הישיבה עמד הרב שלמה קליימן, שהיה עד אז ר"מ במדרשית נעם. בשנת 1994 עבר בית הספר למבנה חדש בשכונת רמת אלון. בשנת 2008 צורף המוסד לרשת ישיבות בני עקיבא.

לקראת סוף שנת הלימודים 2022-2023 התפטר הרב יורם שמיר מתפקידו כמנהל הישיבה התיכונית. את מקומו תפס הרב יאיר הרשקוביץ.

## ראו גם
* בוגרי תיכון דתי יבנה

## לקריאה נוספת
* יעקב ויליאן, דת וחינוך בחיפה בשנים 1932–1948, עבודה לשם קבלת תואר מוסמך, אוניברסיטת בר-אילן, תשע"א, עמ' 110–117
* יבנה – ישיבה תיכונית ובית הספר התיכון הדתי, חיפה תשמ"ח (חוברת לכנס הבוגרים והיובל)

## קישורים חיצוניים

## הערות שוליים

קטגוריה:חיפה: תיכונים
יבנה
יבנה
קטגוריה:נווה שאנן (חיפה)
יש לי חור בלב בצורה שלך

**יש לי חור בלב בצורה שלך** הוא סינגל של להקת ג'ירפות בשיתוף עם הזמרת Damsel Is Depressed, אשר יצא לאור ב-10 בנובמבר 2019.

## רקע וכתיבה
השיר נכתב על ידי סולן הלהקה גלעד כהנא, הולחן על ידי כהנא והזמר-יוצר עטר מיינר והופק על ידי חברי הלהקה ביחד עם מיינר. בראיון לאתר כלכליסט סיפר כהנא על החיבור למיינר: "ראיתי אותו בפעם הראשונה לפני כמה שנים בתדר וזיהיתי משהו. בפעם הראשונה שהופעתי איתו אמרתי לו, ‘אתה כוכב, אתה מבין את זה?’. והוא ענה, ‘או. קיי’. הוא מתוק אמיתי. אז הוא הביא לי כמה ביטים והביט הזה נהיה שיר של ג’ירפות".

## תוכן השיר
על תוכן השיר סיפר כהנא: "בגלל שהרבה פעמים מתייחסים אליי ככותב רציני, לפעמים אני רוצה להיות מטומטם לגמרי. אני חושב שהשיר הזה נכתב מתוך טמטום מוחלט שלי, בקטע טוב. לבי עלה על גדותיו. אני אוהב להיות עמוק ואני אוהב להיות רדוד, זה כיף להשתולל לפעמים". גם לתוכניתה של איריס קול ב-103fm העניק כהנא ראיון, בו אמר על השיר: "הבת שלי ניגשה אליי אחרי חופשת הקיץ וסיפרה לי שהיא מתגעגעת לחברה שלה, ושיש לה חור בלב בצורה שלה, אחרי תקופה השמעתי לה את השיר ואמרתי לה שהמשפט היה רעיון שלה, היא בכלל לא זכרה את זה, ואמרה לי 'אני לא אמרתי כזה דבר'".

## וידאו קליפ
הווידאו קליפ הרשמי של השיר פורסם בסמוך לצאתו של הסינגל בערוץ היוטיוב הרשמי של להקת הג'ירפות, והוא בוים על ידי בסיסט הלהקה יאיר קז.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:שירי רוק בעברית
מפרץ סטאק (ארץ אנדרבי)

**מפרץ סטאק** (באנגלית: **Stack Bay**; מילולית: מפרץ הערימה) הוא מפרץ קטן, בארץ אנדרבי, שבאנטארקטיקה.

המפרץ ממוקם בין מצוק וסט סטאק, לבין שפכו של קרחון הוסיזן.

## היסטוריה
### גילוי ומיפוי המפרץ

המפרץ מופה על ידי קרטוגרפים נורווגים, בהתבסס על תצלומי אוויר שצולמו על ידי משלחת לארס כריסטנסן (בעונת המחקר 1937–1936).

### מקור השם

שמו של המפרץ ניתן לו על ידי הקרטוגרפים הנורווגים - והם קראו למפרץ "Skotvika" (בנורווגית: מפרץ סטאק), בשל קרבתו למצוק וסט סטאק, ששמו ניתן לו על ידי אנשי משלחות דיסקברי, שהגיעו לאזור על הספינה ויליאם סקורסבי, בשנת 1936 (השם של המצוק הוא תיאורי - "ערימת האבנים").

השם הנוכחי של המפרץ, הוא תרגום של השם הנוורגי.

## ראו גם
* איסט סטאק
* וסט סטאק

## קישורים חיצוניים
* מפרץ סטאק באתר הסקר הגאולוגי של ארצות הברית
* מפרץ סטאק באתר הגאזט האנטארקטי של ממשלת אוסטרליה
* מפרץ סטאק באתר הגאזט האנטארקטי המשווה SCAR של ממשלת אוסטרליה
* מפת אזור מפרץ סטאק
* מפרץ סטאק באתר marineregions

## הערות שוליים

סטאק
גאטאן בונג

**תומאס גאטאן בונג** (בצרפתית: **Thomas Gaëtan Bong**; נולד ב-25 באפריל 1988) הוא כדורגלן עבר קמרוני, ששיחק בעמדת המגן השמאלי.

## קריירת מועדונים
בונג נולד בסאקביימבה שבקמרון. בונג התחיל את הקריירה שלו בקבוצות מקומיות בקמרון ובגיל 14, הצטרף לקבוצת הנוער של מץ.

ב-10 בדצמבר 2005, בונג ערך את הופעת הבכורה שלו בקבוצה הבוגרת בתיקו 1-1 נגד סושו. במהלך העונה, הרבה לסבול מפציעות ורשם בסך הכל רק עוד שתי הופעות עד לסיום העונה.

בקיץ , בונג הושאל לטור מהליגה הצרפתית השנייה. ב-22 באוגוסט 2008, בונג ערך את הופעת הבכורה שלו בטור בהפסד 1–2 לדיז'ון.

ב-29 ביולי 2009, בונג שוחרר ממץ וחתם בוואלנסיין תמורת 595 אלף פאונד. בונג, ערך את הופעת הבכורה שלו בוואלנסיין בהפסד 1–3 לנאנסי. ב-20 בינואר 2010, בונג כבש את שער הבכורה שלו בקבוצה בניצחון 0–2 נגד בולון. בקיץ , בונג סיכם בסטאד רן, אך לבסוף נשאר בוואלנסיין.

ב-19 באוגוסט 2013, בונג חתם לשלוש שנים באולימפיאקוס מליגת העל היוונית תמורת 850 אלף פאונד. 6 ימים לאחר מכן, ערך את הופעת הבכורה שלו בקבוצה בניצחון 2–1 נגד אטרומיטוס. ב-8 בינואר 2014, בונג כבש את שער הבכורה שלו בקבוצה בניצחון 4–0 נגד אסטרס טריפולי במסגרת הגביע היווני.

ב-2 בפברואר 2015, בונג חתם בוויגאן את'לטיק מהפוטבול ליג צ'מפיונשיפ. ב-24 בפברואר 2015, בונג ערך את הופעת הבכורה שלו בוויגאן בהפסד 0–1 לקארדיף סיטי. בסיום העונה, בונג ירדה לפוטבול ליג הראשונה.

ב-2 ביולי 2015, בונג חתם בברייטון אנד הוב אלביון. את הופעת הבכורה שלו, בונג ערך בניצחון 1–0 נגד נוטינגהאם פורסט. ב-29 באוגוסט 2015, בונג הבקיע את שער הבכורה שלו בקבוצה בניצחון 3–2 נגד איפסוויץ' טאון. ב-24 באוקטובר 2015, קרע את הגיד בתיקו 0–0 נגד פרסטון נורת' אנד ונעדר במשך כארבעה חודשים. בונג היה שותף לעליה של הקבוצה לפרמייר ליג בעונת .

ב-30 בינואר 2020, בונג חתם לשנה וחצי בנוטינגהאם פורסט. ב-11 בפברואר 2020, בונג ערך את הופעת הבכורה שלו בקבוצה בהפסד 0–1 לצ'רלטון את'לטיק.

## קריירה בינלאומית
בצעירותו, בונג שיחק בנבחרת הצעירה של צרפת, בה רשם הופעה אחת.

בשנת , בונג החליט לייצג את , מולדתו. ב-1 ביוני 2010, בונג ערך את הופעת הבכורה שלו בנבחרת בהפסד 0–1 ל. בונג, נכלל בסגל הנבחרת לקראת מונדיאל 2010, ואף השתתף במשחק נגד .

בשנת , בונג הסתכסך עם ההתאחדות לכדורגל בקמרון, לכן לא זומן לסגל הנבחרת במשך ארבע שנים. ב-8 בספטמבר 2018, בונג חזר לסגל הנבחרת ואף שיחק בתיקו 1–1 נגד . ב-20 בנובמבר 2018 ענד לראשונה את סרט קפטן הנבחרת בהפסד 0–1 נגד .

## תארים
; אולימפיאקוס
*ליגת העל היוונית: 

## קישורים חיצוניים

קטגוריה:כדורגלנים קמרונים
קטגוריה:מגני כדורגל קמרונים
קטגוריה:כדורגלני מץ
קטגוריה:כדורגלני טור
קטגוריה:כדורגלני ואלנסיין
קטגוריה:כדורגלני אולימפיאקוס
קטגוריה:כדורגלני ויגאן את'לטיק
קטגוריה:כדורגלני ברייטון אנד הוב אלביון
קטגוריה:כדורגלני נוטינגהאם פורסט
קטגוריה:כדורגלני נבחרת קמרון
קטגוריה:ספורטאים קמרונים בצרפת
קטגוריה:ספורטאים קמרונים ביוון
קטגוריה:ספורטאים קמרונים באנגליה
קטגוריה:כדורגלני מונדיאל 2010
קטגוריה:כדורגלני גביע אפריקה לאומות 2019
קטגוריה:קמרונים שנולדו ב-1988
Confetti

***Confetti*** (בעברית: **[[פתיתונים|קונפטי]]**) הוא אלבום האולפן השישי של להקת הפופ הבריטית ליטל מיקס. האלבום יצא לאור ב-6 בנובמבר 2020, על ידי חברת התקליטים RCA רקורדס. מתוך האלבום יצאו שלושה סינגלים.

## רקע
ב-12 במרץ 2020, הוציאה הלהקה וידאו קליפ לשיר "Wasabi", מתוך אלבום האולפן שלה, *[[LM5]]*. בסוף הקליפ, נחשפה עטיפת האלבום הזה, עם כיתוב של "אלבום חדש בדרך".

ב-16 בספטמבר, הכריזה ליטל מיקס על צאתו של האלבום "Confetti", במדיה החברתית. בהמשך, חשפה את תאריך צאתו ב-6 בנובמבר 2020 וגם את עטיפתו. יומיים לאחר מכן, ניתן היה לבצע הזמנות מראש לאלבום. ב-27 באוקטובר, שיתפה פעולה הלהקה ביחד עם אמזון אלכסה, על מנת לקדם את האלבום. למחרת, נחשפה רשימת הרצועות המלאה.

## סינגלים
ב-27 במרץ 2020, "Break Up Song" יצא כסינגל הראשון והמוביל מהאלבום. הקליפ הרשמי יצא ב-8 במאי. ב-24 ביולי "Holiday" יצא כסינגל השני. הקליפ יצא ב-28 באוגוסט. ב-23 באוקטובר, "Sweet Melody" יצא כסינגל השלישי של האלבום. הסינגל יצא ביחד עם וידאו הקליפ.

### סינגלים שיווקיים
ב-9 באוקטובר 2020, הוציאה ליטל מיקס את "Not a Pop Song", כסינגל השיווקי הראשון מהאלבום. ב-16 באוקטובר "Happiness", יצא כסינגל השיווקי השני. ב-4 בנובמבר, "Confetti", יצא כסינגל השיווקי השלישי.

## סיבוב הופעות
ב-17 בספטמבר 2020, הכריזה ליטל מיקס כי תצא לסיבוב הופעות שייקרא "The Confetti Tour", שצפוי להתחיל ב-28 באפריל ועד ל-29 במאי 2021. כמו כן, הוכרז כי היא תופיע באירלנד ובבריטניה היה ניתן להזמין כרטיסים כבר ב-25 בספטמבר, תוך שמי שרכש את האלבום עצמו, יכול היה לרכוש כרטיסים מוקדם אף יותר. הכרטיסים למכירה מוקדמת היו זמינים בין התאריכים 22 בספטמבר עד ל-25 בספטמבר. ב-25 בספטמבר הוכרזו על תאריכים נוספים בדבלין, בלפסט, לונדון וברמינגהאם. ב-7 באוקטובר הוכרזו תאריכים נוספים בנוטינגהאם וליברפול.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ליטל מיקס
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומי פלטינה בממלכה המאוחדת